**Jason David Frank** (4. syyskuuta 1973 Covina, Kalifornia – 19. marraskuuta 2022) oli yhdysvaltalainen karateka, näyttelijä ja vapaaottelija. Hänet tunnetaan parhaiten Tommy Oliverin roolista televisiosarjassa *Mighty Morphin Power Rangers*. Frankilla on 8. danin musta vyö kehittämässään Toso Kune Do-karatessa.

Elämäkerta
----------

Frank syntyi 4. syyskuuta 1973 Kaliforniassa. Frank kiinnostui nuorella iällä kamppailulajeista. Hän alkoi harrastamaan karatea 4-vuotiaana ja sai 12-vuotiaana mustan vyön, jonka myötä hän ryhtyi myöhemmin opettamaan karatea muille lapsille. Frakin valmistuttua Bonita High Schoolista 1991, hän päätti ostaa yhdessä silloisen tyttöystävänsä kanssa *The Red Dragon* -karatekoulun, jossa hän loi oman itsepuolustuslajinsa, Toso Kune Do:n.

Frankilla on 7. dan-asteen musta vyö ja hän omistaa Rising Sun Karate Academy- kamppailulajikoulun, jolla on useita toimipisteitä ympäri Yhdysvaltoja. Frank on harjoitellut Shotokanin lisäksi myös muita karaten tyylisuuntia, muun muassa Wado-ryuta. Näiden myötä hän kehitti oman tyylisuuntansa nimeltä Toso Kune Do, joka tarkoittaa englanniksi "Way of the Fighting Fist".

### Näyttelijänä

Frankin näyttelijän ura sai alkunsa vuonna 1993, kun eräs agentuuri etsi uusia näyttelijöitä, jotka osaisivat karatea. Eräs agenteista vieraili The Red Dragon -karatekoulussa ja halusi edustaa Frankia, mutta vaati, että tämä leikattaisi pitkät hiuksensa. Frank leikkasi hiuksensa lyhyemmäksi ja matkasi seuraavan kerran kohti agentuuria, jotka eivät kuitenkaan ehtineet keskustella asiasta ollessaan kiireisiä kuvatessaan Coca Cola -mainosta. He kuitenkin antoivat Frankille *Mighty Morphin Power Rangers* -televisiosarjan käsikirjoituksen Rangerin roolia varten, sekä osoitteen.

Koe-esiintymisen jälkeen hän sai soiton takaisin ja matkusti Saban Entertainmentin seuraavaan koe-esiintymiseen, jossa oli hänen lisäkseen kymmenen naista. Roolina olikin Keltainen Ranger, jota varten muun muassa Thuy Trang oli koe-esiintymässä. Frank palkattiin sarjaan 10 jakson ajaksi. Hän esitti sarjassa Tommy Oliveria, joka toimi aluksi pahana Vihreänä Rangerina ja sittemmin liittyi kuudenneksi jäseneksi Power Rangers -ryhmään. Frankin poistuttua sarjasta fanit kirjoittivat FOXille noin 10 senttimetriä paksun vetoomuksen, jossa he pyysivät palauttamaan hänen esittämänsä hahmon Tommy Oliverin takaisin sarjaan. Alun perin hänen tarkoituksensa oli esittää toisessa Sabanin tuottamassa sarjassa *VR Troopersissa,* päähenkilöä Ryan Steelea ja näyttelijä Brad Hawkinsin oli tarkoitus esittää Frankin roolia Mighty Morphin Power Rangers -sarjassa. Fanien vetoomuksen vuoksi kaksikon roolit vaihtuivat ja Frank palasi takaisin sarjaan.

Sittemmin ensimmäisen sarjan jälkeen Frank on tehnyt eniten esiintymisiä Power Rangers -sarjoissa myös jaksomäärissä. Sarjoihin kuuluvat Mighty Morphin Power Rangerin lisäksi *Zeo*, *Turbo*, *Wild Force* ja *Dino Thunder*. Wild Forcessa hän teki sarjan kymmenvuotisjuhlassa erikoisesiintymisen jaksossa "Forever Red" yhdessä Austin St. Johnin kanssa. *Dino Thunderiin* hän päätyi päärooliin monen vuoden jälkeen Douglas Sloanin kautta, jonka kanssa hän työskenteli aikaisemmin muun muassa Power Rangers Zeossa. Lisäksi Frank esiintyi molemmissa elokuvissa Power Rangers ja Power Rangers turbovaihteella. Hän on myös näytellyt eniten erivärisiä Rangereita, kuten vihreää, valkoista, mustaa ja kaksi kertaa punaista.

Power Rangersin jälkeen Frank keskittyi työskentelemään karatekoulunsa parissa. Hän esiintyi vielä satunnaisesti elokuvissa, kuten vuonna 2007 *Fall Guy: The John Stewart Storyssa* ja *The Junior Defendersissä* sekä vuonna 2010 *The One Warriorissa*.

### Vapaaottelu

Pitkään karatea harrastanut Frank ryhtyi myöhemmin vuonna 2006 harrastamaan myös thainyrkkeilyä. Hän otteli kaksi näytösottelua, jotka päättyivät tyrmäysvoittoon. Vuotta myöhemmin Frank kiinnostui vapaaottelusta ja ryhtyi harjoittelemaan brasilialaista jujutsua. Hänellä on purppura vyö, joka on kolmanneksi korkein vyöarvo. Frankin ensimmäinen ottelu oli määrä otella 23. kesäkuuta 2007 Ron McMastersia vastaan. Frank kuitenkin kieltäytyi ottelemasta, kun tapahtuma muutettiin vapaaottelusta nyrkkeilyyn. Hän ei myöskään pitänyt promoottorin tavasta mainostaa hänen Power Rangers -rooliaan.

Frank julkisti 21. elokuuta 2009 tehneensä sopimuksen SuckerPunch Entertainmentin kanssa, joka on erikoistunut markkinointi- ja hallintoyhtiö vapaaottelun parissa. Hän ryhtyi harjoittelemaan UFC-ottelija Melvin Guillardin kanssa. Frank aloitti vapaaottelemisen aluksi amatööritasolla ja otteli lopulta ensimmäisen ammattilaisottelunsa Jonathon Mackia vastaan 30. tammikuuta 2010. Hän voitti ottelun luovutuksella ensimmäisessä erässä. Frank otteli vielä vuoden aikana kolme ottelua, jotka hän voitti. Myöhemmin Frank ilmoitti Facebook-fanisivuillaan ottelevansa ensimmäistä kertaa ammattilaisottelussa 4. elokuuta 2010 Houstonissa Jose Roberto Vasquezia vastaan. Frank voitti myös ottelun 46 sekunnissa.

Filmografia
-----------

### Elokuvat

| Vuosi | Elokuva | Rooli |
| --- | --- | --- |
| 2007 | The Junior Defenders | Tommy Keen |
| Fall Guy: The John Stewart Story | John Stewart |
| 2003 | Unelma Pariisista | Chad |
| 1997 | Power Rangers turbovaihteella | Tommy Oliver |
| Groupies |  |
| 1995 | Power Rangers | Tommy Oliver |
|

### Televisiosarjat

| Vuosi | Televisiosarja | Rooli |
| --- | --- | --- |
| 2002 | Power Rangers: Wild Force | Tommy Oliver |
| The Residents of Washington Heights | Blaine Peterson |
| 2000 | Undressed | Carl |
| 1997 | Meego | Karate sensei |
| 1996 | Sweet Valley High | AJ |
| Family Matters | Skull |
| Mighty Morphin Alien Rangers | Tommy Oliver |
| 1994 | VR Troopers | Adam Steele |
| 1993–1995 | Mighty Morphin Power Rangers | Tommy Oliver |

Vapaaottelutilastot
-------------------

| Vapaaottelutilastot |
| --- |
| 
**1 voitto**, **0 tappiota**

|  |  |  |  |  |  |  |  |
| --- | --- | --- | --- | --- | --- | --- | --- |
| **Päivämäärä** | **Tulos** | **Vastustaja** | **Tapahtuma** | **Paikka** | **Tyyli** | **Erä** | **Aika** |
| 4. elokuuta 2010 | Voitto | Yhdysvallat Jose Roberto Vasquez | Texas Cage Fighting: Puro Combate 1 | Houston, Texas | Luovutus | 1 | 0:46 |

 |
| Amatööritason vapaaottelutilastot |
| 
**4 voittoa** (2 tyrmäyksellä), **0 tappiota**

|  |  |  |  |  |  |  |  |
| --- | --- | --- | --- | --- | --- | --- | --- |
| **Päivämäärä** | **Tulos** | **Vastustaja** | **Tapahtuma** | **Paikka** | **Tyyli** | **Erä** | **Aika** |
| 22. toukokuuta 2010 | Voitto | Yhdysvallat Carlos Horn | UWC 8: Judgement Day | Fairfax, Virginia | Luovutus (käsilukko) | 1 | 0:24 |
| 8. toukokuuta 2010 | Voitto | Yhdysvallat James Willis | Texas Rage In The Cage: Cage Rage 7 | Hidalgo, Texas | Tyrmäys (polvi) | 1 | 0:23 |
| 19. helmikuuta 2010 | Voitto | Yhdysvallat Chris Rose | Lonestar Beatdown: Dallas | Arlington, Texas | Tekninen tyrmäys | 1 | 2:09 |
| 30. tammikuuta 2010 | Voitto | Yhdysvallat Jonathon Mack | Lonestar Beatdown: Houston | Houston, Texas | Luovutus | 1 | 1:07 |

 |

Yksityiselämä
-------------

Frank oli naimisissa Shawna Frankin kanssa vuosien 1994–2001 aikana ja heillä on kaksi poikaa, Jacob ja Hunter. Frank meni myöhemmin uudelleen naimisiin nykyisen vaimonsa Tammie Frankin kanssa. Heillä on yksi tytär, Skye.

Hänellä oli myös vanhempi veli, joka menehtyi vuonna 2001 ollessaan 29-vuotias.

Lähteet
-------

1. ↑
2. ↑
3. 1 2 3 4  Jason David Frank Biography *Internet Movie Database*. Viitattu 1.1.2009. (englanniksi)
4. 1 2 3 4  Anime Festival of Orlando, 2007. Viitattu 10.6.2009. (englanniksi) *lähde tarkemmin?*
5. ↑  Jim Bassardin haastattelu New Yorkin U.S.A Martial Arts Hall of Fame tilaisuudessa vuonna 2007.*lähde tarkemmin?* Viitattu 10.6.2009. (englanniksi)
6. ↑  Power Ranger a no show 21.6.2007. Viitattu 6.1.2011. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Jason David Frank**.
* Jason David Frankin profiili Rising Sun Karate sivustolla (englanniksi)
* Jason David Frank Internet Movie Databasessa. (englanniksi)
* Jason David Fankin vapaaottelu profili Sherdogissa (englanniksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Espanja
* Saksa
* Yhdysvallat
* Tšekki
* Puola

 |
|  |
| Henkilöt | 
* Deutsche Synchronkartei
* Elonet

 |
|  |
| Muut | 
* Europeana
* IdRef

 |

 |